CIGNA หนึ่งใน ธุรกิจประกัน เก่าแก่สุดในโลก
หากพูดถึงอายุบริษัทที่ทำธุรกิจมาอย่างยาวนาน  Hermès 182 ปี Patek Philippe 180 ปี Louis Vuitton 165 ปี  ธุรกิจเก่าแก่ที่เรานึกถึงอาจเป็นสินค้าที่ปัจจุบันเป็นแบรนด์หรู  อย่างไรก็ตาม ยังมีอีกหนึ่งบริษัทที่ไม่ได้ทำแบรนด์หรูผลิตกระเป๋า หรือนาฬิกา  แต่เริ่มจาก ธุรกิจประกันทางทะเล ที่สามารถดำเนินกิจการมากว่า 227 ปี  ปัจจุบัน บริษัทแห่งนี้ชื่อ CIGNA พัฒนาธุรกิจมาเป็นผู้บริการด้านสุขภาพ มีมูลค่าบริษัทกว่า 1.8 ล้านล้านบาท   แล้วเรื่องราวของ CIGNA น่าสนใจอย่างไร ลงทุนแมนจะเล่าให้ฟัง
28 มิ.ย. 2562

CIGNA หนึ่งใน ธุรกิจประกัน เก่าแก่สุดในโลก / โดย ลงทุนแมน
หากพูดถึงอายุบริษัทที่ทำธุรกิจมาอย่างยาวนาน
Hermès 182 ปี
Patek Philippe 180 ปี
Louis Vuitton 165 ปี
ธุรกิจเก่าแก่ที่เรานึกถึงอาจเป็นสินค้าที่ปัจจุบันเป็นแบรนด์หรู
อย่างไรก็ตาม ยังมีอีกหนึ่งบริษัทที่ไม่ได้ทำแบรนด์หรูผลิตกระเป๋า หรือนาฬิกา
แต่เริ่มจาก ธุรกิจประกันทางทะเล ที่สามารถดำเนินกิจการมากว่า 227 ปี
ปัจจุบัน บริษัทแห่งนี้ชื่อ CIGNA พัฒนาธุรกิจมาเป็นผู้บริการด้านสุขภาพ มีมูลค่าบริษัทกว่า 1.8 ล้านล้านบาท
แล้วเรื่องราวของ CIGNA น่าสนใจอย่างไร
ลงทุนแมนจะเล่าให้ฟัง
227 ปีก่อน..
การขนส่งสินค้าทางเรือเป็นหนึ่งในธุรกิจสำคัญโดยเฉพาะที่ประเทศสหรัฐอเมริกา
ตั้งแต่สมัยฟิลาเดลเฟียเป็นเมืองหลวงแห่งแรกในรัฐเพนซิลเวเนีย
กลุ่มประชาชนในเมืองฟิลาเดลเฟียจึงมีแนวคิดจัดตั้งธุรกิจประกันภัยทางทะเล เพื่อคุ้มครองความเสี่ยงกรณีสินค้าตกหล่น หายไประหว่างการเดินทาง
จนในที่สุด บริษัท Insurance Company of North America หรือ INA ก็ถูกก่อตั้งขึ้นมา..
บริษัท INA เริ่มต่อยอด คิดค้นประกันอัคคีภัย และประกันชีวิตให้กับ กัปตันที่เสียชีวิตจากการเดินเรือ
หลังจากนั้น ธุรกิจประกันของ INA ก็เติบโตขึ้นเรื่อยมา
ในปี 1982 บริษัทได้ทำการควบรวมกับบริษัทประกันชีวิต Connecticut General Life Insurance Company หรือ CG
จนรวมกันเป็นบริษัท CIGNA ที่ปัจจุบันกลายมาเป็นหนึ่งในธุรกิจให้ บริการด้านสุขภาพยักษ์ใหญ่ในสหรัฐอเมริกา
รู้หรือไม่ว่า.. ค่ารักษาพยาบาลประเทศสหรัฐอเมริกาในปีที่ผ่านมาอยู่ที่ระดับ 114 ล้านล้านบาท
สูงกว่า GDP ประเทศไทยถึง 8 เท่า
ในขณะที่ คนอเมริกันมีจำนวน 327 ล้านคน
หมายความว่า โดยเฉลี่ยค่ารักษาพยาบาลต่อคนอเมริกัน 1 คน
คือ 348,000 บาท ต่อ ปี หรือ 29,000 บาทต่อเดือน
เรื่องนี้จึงทำให้เห็นว่าตลาดด้านสุขภาพในประเทศที่พัฒนาแล้วมีขนาดใหญ่มาก
ซึ่งประเทศไทยในอนาคต ก็น่าจะเดินทางไปถึงจุดนั้นเช่นกัน
แหล่งให้บริการด้านสุขภาพในประเทศสหรัฐอเมริกา ถูกแบ่งออกเป็น
องค์กรไม่แสวงหาผลกำไร 58%
องค์กรเอกชน 21%
และ รัฐบาล 21%
โดยรัฐบาลมีโครงการมากมายเพื่อที่จะสนับสนุนทั้งคนชรา และคนจน
ทั้งหมดนี้จึงเป็นส่วนสำคัญที่ทำให้ธุรกิจบริการด้านสุขภาพเติบโตได้ดี
และบริษัท CIGNA ก็เป็นหนึ่งในบริษัทที่เติบโตตามเทรนด์ไปด้วย
ผลประกอบการบริษัท CIGNA
ปี 2016 รายได้ 1.24 ล้านล้านบาท กำไร 5.83 หมื่นล้านบาท
ปี 2017 รายได้ 1.31 ล้านล้านบาท กำไร 6.98 หมื่นล้านบาท
ปี 2018 รายได้ 1.50 ล้านล้านบาท กำไร 8.24 หมื่นล้านบาท
โดยเป็นโครงสร้างรายได้จาก
Integrated Medical 68%
ทำธุรกิจประกัน และบริการด้านสุขภาพ
Health Services 14%
ทำธุรกิจร้านขายยา และบริการให้คำปรึกษาเรื่องยา
International Markets 11%
ทำธุรกิจประกันภัยใน 30 ประเทศทั่วโลก
และ Group Disability and Other 7%
ทำธุรกิจกลุ่มคนพิการ และประกันอื่นๆ
โดยหนึ่งในตลาดต่างประเทศของ CIGNA ก็มีประเทศไทยอยู่ด้วย
บริษัท ซิกน่า ประกันภัย ทำธุรกิจประกันสุขภาพ เช่น อุบัติเหตุและโรคร้าย
จริงๆ แล้วประกันสุขภาพในประเทศไทย มี 2 ประเภทบริษัทที่ขาย คือ ประกันภัย และ ประกันชีวิต
ถ้าซื้อประกันสุขภาพจากประกันชีวิต เราจำเป็นต้องมีกรมธรรม์หลักซึ่งเป็นประกันชีวิตก่อน ถึงจะเสริมประกันสุขภาพเข้าไปได้
ส่วนประกันสุขภาพจากประกันภัย ไม่จำเป็นต้องมีกรมธรรม์ประกันชีวิตหลัก ไม่จำเป็นต้องซื้อพ่วงประกันชีวิต ซึ่ง CIGNA ถือว่าอยู่ในกลุ่มนี้
ปัจจุบัน CIGNA ครองส่วนแบ่งการตลาดประกันสุขภาพในประเทศไทยกว่า 13.9%
คิดเป็นมูลค่ากว่า 1,165 ล้านบาท..
คนไทยหลายคนอาจจะคุ้นชื่อ CIGNA แต่ยังไม่รู้จักบริษัทนี้ดี
แต่หลังจากอ่านบทความนี้แล้ว เราน่าจะเข้าใจ และเอาไปเล่าให้เพื่อนฟังได้ว่า
บริษัทนี้ทำธุรกิจประกันให้คนทั่วโลกมาแล้วกว่า 227 ปี..
----------------------
อ่านลงทุนแมนสนุกขึ้น
อ่านในแอป blockdit
โหลดที่ 
----------------------
References
-
-
-Pacific Prime
-Statista
-Yahoo Finance